CELEX: 32010R1169
Language: et
Date: 2010-12-10 00:00:00
Title: Komisjoni määrus (EL) nr 1169/2010, 10. detsember 2010 , raudtee ohutusloa vastavushindamise ühise ohutusmeetodi kohta  EMPs kohaldatav tekst

11.12.2010   
            
            
               ET
            
            
               Euroopa Liidu Teataja
            
            
               L 327/13
            
         KOMISJONI MÄÄRUS (EL) nr 1169/2010,
   10. detsember 2010,
   raudtee ohutusloa vastavushindamise ühise ohutusmeetodi kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta direktiivi 2004/49/EÜ ühenduse raudteede ohutuse kohta, millega muudetakse nõukogu direktiivi 95/18/EÜ raudtee-ettevõtjate litsentseerimise kohta ja direktiivi 2001/14/EÜ raudtee infrastruktuuri läbilaskevõime jaotamise ning raudtee infrastruktuuri kasutustasude kehtestamise ja ohutuse sertifitseerimise kohta (raudteede ohutuse direktiiv) (1), eriti selle artikli 6 lõiget 1,
   võttes arvesse Euroopa Raudteeagentuuri poolt 18. septembril 2009. aastal komisjonile esitatud soovitust ERA/REC/SAF/09-2009 vastavushindamise ühise ohutusmeetodi kohta
   ning arvestades järgmist:
   
               (1)
            
            
               Loodava ühise ohutusmeetodi eesmärk on luua riiklike ohutusasutuste jaoks raamistik, et ühtlustada nende otsuste tegemise kriteeriume kogu Euroopa Liidus kooskõlas direktiivi 2004/49/EÜ artikli 17 lõikega 4. See peaks võimaldama riiklikel ohutusasutustel hinnata nõuetele vastavust ühtmoodi.
            
         
               (2)
            
            
               Ühine ohutusmeetod peaks sisaldama ühtlustatud nõudeid ja hindamismeetodeid, mis võimaldavad riiklikel ohutusasutustel anda raudteeinfrastruktuuri-ettevõtjale välja ohutusloa, mis hõlmab ohutusjuhtimissüsteemi nõuetekohasust üldiselt, ja mis tahes konkreetset võrgustikku käsitleva loa. Peale sellele on tõenäoline, et raudteeinfrastruktuuri-ettevõtja taotleb ühel ja samal ajal luba konkreetsele võrguosale ja oma ohutusjuhtimissüsteemil põhinevat üldluba.
            
         
               (3)
            
            
               Riiklikud ohutusasutused hindavad raudteeinfrastruktuuri-ettevõtja suutlikkust täita kõiki nõudeid, mis on vajalikud üldiseks tegutsemiseks ja loataotlusega hõlmatud konkreetse võrgustiku käitamiseks, hinnates üldisel tasandil ettevõtja ohutusjuhtimissüsteemi.
            
         
               (4)
            
            
               Iga riiklik ohutusasutus peab kehtestama meetmed, mille abil välja selgitada, kas pärast loa saamist saavutatakse tegevuses ohutusloa taotluses kirjeldatud tulemused ning kas kõiki vajalikke nõudeid täidetakse järjepidevalt, nagu on ette nähtud direktiivi 2004/49/EÜ artikli 16 lõike 2 punktiga f ja artikli 17 lõikega 2. Selleks et iga liikmesriigi ohutusasutus järgiks ühtlustatud lähenemisviisi, on seega vaja välja töötada olulistele aluspõhimõtetele tuginev tunnistuse väljaandmise järgse järelevalve kord.
            
         
               (5)
            
            
               Käesoleva määrusega ette nähtud meetmed on kooskõlas direktiivi 2004/49/EÜ artikli 27 lõike 1 alusel asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesoleva määrusega kehtestatakse direktiivi 2004/49/EÜ artikli 6 lõike 3 punktis b osutatud ohutuslubade vastavushindamise ühine ohutusmeetod.
   Ühine ohutusmeetod hõlmab järgmist:
   
               a)
            
            
               käesoleva määruse I ja II lisas sätestatud menetlused ja kriteeriumid raudteeinfrastruktuuri-ettevõtjate direktiivi 2004/49/EÜ artikli 11 lõike 1 punktide a ja b kohaste ohutuslubade taotluste hindamiseks,
            
         
               b)
            
            
               käesoleva määruse III lisas sätestatud põhimõtted seoses direktiivi 2004/49/EÜ nõuete täitmise järelevalvega pärast seda, kui riiklik ohutusasutus on loa välja andnud.
            
         Artikkel 2
   Mõiste
   Käesolevas määruses kasutatakse järgmist mõistet:
   „järelevalve”– riikliku ohutusasutuse kehtestatud meetmed ohutustaseme kontrollimiseks pärast ohutustunnistuse väljaandmist.
   Artikkel 3
   Taotluste hindamise menetlus
   1.   Pärast käesoleva määruse jõustumist esitatavate ohutuslubade taotluste kontrollimisel kohaldavad riiklikud ohutusasutused käesoleva määruse I lisas sätestatud menetlust, kui nad hindavad kõnealuste taotluste vastavust direktiivis 2004/49/EÜ sätestatud nõuetele. Riiklikud ohutusasutused kasutavad ka käesoleva määruse II lisas sätestatud hindamiskriteeriume.
   2.   Hindamisel võib riiklik ohutusasutus kiita heaks taotleja võetud kohustuse kasutada riskide juhtimiseks kolmanda isikuga sõlmitud lepingu. Lepingus määratakse kindlaks ka sõidukite ohutu käitamise tagamiseks vajaliku teabe vahetamine, eelkõige hoolduse korraldamisega seotud valdkondades.
   3.   Raudteeinfrastruktuuri-ettevõtja töövõtja või tarnija tooteid või teenuseid peetakse ohutusnõuetele vastavaks, kui töövõtjale, tarnijale või tootele on kooskõlas Euroopa Liidu õigusaktide alusel kehtestatud sertifitseerimiskavadega antud tunnistus selliste toodete pakkumiseks ja teenuste osutamiseks.
   Artikkel 4
   Järelevalve
   Pärast ohutusloa väljaandmist kontrollivad riiklikud ohutusasutused, et raudteeinfrastruktuuri-ettevõtjad rakendaksid ohutusjuhtimissüsteemi järjepidevalt, ning kohaldavad seejuures III lisas sätestatud järelevalvepõhimõtteid.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 164, 30.4.2004, lk 44.
   
      I LISA
      
         Direktiivi 2004/49/EÜ artikli 11 lõike 1 punktide a ja b alusel väljaantavate ohutuslubade vastavushindamise menetlus
      
      1.   Riikliku ohutusasutuse kehtestatud menetlused taotluste vastuvõtmiseks ja hindamiseks ning ohutusloa väljaandmiseks tuginevad järgmistele raampõhimõtetele.
      a)   Hindamismenetluse väljatöötamine ja läbivaatamine
      Riiklikud ohutusasutused töötavad välja struktureeritud ja kontrollitavad menetlused, mida järgivad asjakohaselt pädevad isikud. Nad kontrollivad taotluste vastavust II lisas sätestatud ohutusjuhtimissüsteemide hindamise kriteeriumidele. Nad dokumenteerivad kõik otsused ja põhjendavad neid. Riikliku ohutusasutuse üldine hindamisprotsess vaadatakse asutusesiseselt korrapäraselt läbi ja seda täiustatakse pidevalt, et tagada selle jätkuv tõhusus ja mõjusus.
      b)   Hindamismenetluse kvaliteet
      Riiklikud ohutusasutused kontrollivad oma tegevuse kvaliteeti ohutuslubade taotluste läbivaatamise põhietappides.
      c)   Hindamise ulatus
      Hindamine toimub juhtimissüsteemi tasandil ning on protsessipõhine. Kui kontrollimisel leitakse puudusi, võib riiklik ohutusasutus lähtuda oma äranägemisest ning osutab sõltuvalt nõuetele mittevastavuse liigist ja raskusastmest aspektidele, mida on vaja tõhustada. Lõppkokkuvõttes kasutab riiklik ohutusasutus talle antud volitusi ja lükkab taotluse tagasi.
      Hindamine:
      
                  —
               
               
                  on taotleja tegevuse liigi, ulatuse ja sellega seotud riskide suhtes asjakohane;
               
            
                  —
               
               
                  põhineb hinnangul raudteeinfrastruktuuri-ettevõtja üldisel suutlikkusel tegutseda ohutult vastavalt oma ohutusjuhtimissüsteemis esitatud kirjeldusele.
               
            d)   Hindamise aeg
      Riiklikud ohutusasutused korraldavad hindamise direktiivi 2004/49/EÜ artikliga 12 nõutud aja jooksul, tagades seejuures taotleja esitatud tõendite piisava kontrollimise. Riiklik ohutusasutus teavitab raudteeinfrastruktuuri-ettevõtjaid tõsistest probleemidest nii kiiresti, kui see on hindamisetapis praktiliselt võimalik.
      e)   Otsuste tegemine hindamisel
      Otsus kiita ohutusloa taotlus heaks või lükata see tagasi põhineb taotleja esitatud tõenditel ja sellel, kas asjakohaste nõuete täitmine on tõendatud või mitte.
      2.   Riiklik ohutusasutus hindab seda, kas ohutusjuhtimissüsteemi käsiraamatu kohta esitatud kokkuvõte võimaldab langetada esialgse otsuse ohutusjuhtimissüsteemi kvaliteedi ja asjakohasuse kohta, ning otsustab, milliste valdkondade kohta on vaja lisateavet. Riiklik ohutusasutus võib lisateabe nõudmise raames küsida nii palju täpsustavaid andmeid, kui ta peab taotluse hindamise hõlbustamiseks põhjendatult vajalikuks.
      3.   Ohutusloa väljaandmisel dokumenteeritakse taotleja ohutusjuhtimissüsteemi vastavus hindamiskriteeriumidele iga hindamiskriteeriumi puhul eraldi.
      4.   Kui ilmneb täpsustamist vajav aspekt või nõuetele mittevastavus, on riiklik ohutusasutus konkreetne ja aitab taotlejal mõista, kui üksikasjalik peab temalt oodatav vastus olema. Selle jaoks ta:
      
                  a)
               
               
                  osutab täpselt asjakohasele kriteeriumile ning hoolitseb selle eest, et taotleja on selgelt aru saanud, millised valdkonnad on tunnistatud nõuetele mittevastavaks;
               
            
                  b)
               
               
                  toob välja asjassepuutuvate määruste, eeskirjade ja standardite asjakohased osad;
               
            
                  c)
               
               
                  märgib, miks ohutusjuhtimissüsteem ei vasta hindamiskriteeriumile;
               
            
                  d)
               
               
                  lepib kokku täiendavate kohustuste võtmises ning teabe ja võimalike lisatõendite esitamises vastavalt kriteeriumiga nõutud üksikasjalikkuse tasemele ning määrab kindlaks nii taotlejalt puuduse korvamiseks nõutavad meetmed kui ka nõuete täitmise tähtaja;
               
            
                  e)
               
               
                  määrab kindlaks valdkonnad, mida võidakse pärast loa väljaandmist järelevalve raames täpsemalt kontrollida.
               
            
   
      II LISA
      
         Direktiivi 2004/49/EÜ artikli 11 lõike 1 punktide a ja b alusel väljaantavate ohutuslubade vastavushindamise kriteeriumid
      
      A.   KÕIKIDE RAUDTEEINFRASTRUKTUURI-ETTEVÕTJA TEGEVUSEGA SEOTUD RISKIDE KONTROLLI MEETMED (1)
      
      
                  A.1
               
               
                  Kehtestatud on menetlused raudtee käitamisega seotud riskide kindlakstegemiseks, hõlmates otseselt töötegevusest, -korraldusest või -koormusest ning teiste organisatsioonide/isikute tegevusest tulenevaid riske.
               
            
                  A.2
               
               
                  Kehtestatud on menetlused riskikontrollimeetmete väljatöötamiseks ja kehtestamiseks.
               
            
                  A.3
               
               
                  Kehtestatud on menetlused riskikontrollimeetmete tõhususe jälgimiseks ja vajaduse korral muudatuste rakendamiseks.
               
            
                  A.4
               
               
                  Asjakohastel juhtudel on kehtestatud menetlused teiste üksustega (nt raudteeveo-ettevõtjad, tootja, hooldaja, hoolduse eest vastutav üksus, raudteesõiduki valdaja, teenuse osutaja ning hankeüksus) koostöö tegemise vajaduse kindlaksmääramiseks küsimustes, kus neil on ühine kokkupuuteala, mis tõenäoliselt mõjutab piisavate riskikontrollimeetmete kehtestamist kooskõlas direktiivi 2004/49/EÜ artikli 4 lõikega 3.
               
            
                  A.5
               
               
                  Kehtestatud on menetlused dokumentatsiooni ja teabevahetuse kooskõlastamiseks asjakohaste üksustega, sealhulgas iga osaleva organisatsiooni rollide ja kohustuste ning teabevahetuse kindlaksmääramiseks.
               
            
                  A.6
               
               
                  Kehtestatud on menetlused selliste korralduste tõhususe jälgimiseks ja vajaduse korral muudatuste rakendamiseks.
               
            B.   HOOLDUSE PAKKUMISE JA MATERJALITARNETEGA SEOTUD RISKIDE KONTROLL (2)
      
      
                  B.1
               
               
                  Kehtestatud on menetlused hooldusnõuete/-standardite/-protsesside tuletamiseks ohutusandmetest.
               
            
                  B.2
               
               
                  Kehtestatud on menetlused hooldusintervallide kohandamiseks vastavalt teostatava hoolduse liigile ja ulatusele.
               
            
                  B.3
               
               
                  Kehtestatud on menetlused selle tagamiseks, et vastutus hoolduse eest oleks selgesti kindlaks määratud, et teha kindlaks hooldusega seotud ametikohtadel nõutav pädevus ja määrata asjakohane vastutuse tase.
               
            
                  B.4
               
               
                  Kehtestatud on menetlused teabe kogumiseks igapäevategevusest tulenevate rikete ja defektide kohta ning nendest teatamiseks hoolduse eest vastutavatele isikutele.
               
            
                  B.5
               
               
                  Kehtestatud on menetlused defektidest või projekteerimisvigadest või kasutustsüklit läbivatest talitlushäiretest tulenevate riskide kindlakstegemiseks ja nendest huvitatud isikutele teatamiseks.
               
            
                  B.6
               
               
                  Kehtestatud on menetlused hoolduse teostamise ja selle tulemuste tõendamiseks ning kontrollimiseks, et tagada nende vastavus organisatsiooni standarditele.
               
            C.   TÖÖVÕTJATE KASUTAMISE JA TARNIJATE KONTROLLIGA SEOTUD RISKIDE KONTROLL (3)
      
      
                  C.1
               
               
                  Kehtestatud on menetlused töövõtjate (sealhulgas alltöövõtjate) ja tarnijate pädevuse kontrollimiseks.
               
            
                  C.2
               
               
                  Kehtestatud on menetlused kõikide töövõtjalt või tarnijalt tellitud teenuste ja nende tarnitud toodete ohutustaseme ja -tulemuste tõendamiseks ning kontrollimiseks, et tagada nende vastavus lepingus sätestatud nõuetele.
               
            
                  C.3
               
               
                  Raudtee ohutusega seotud aspekte käsitlevad kohustused ja ülesanded on selgelt kindlaks määratud, teada ning need on jaotatud lepinguosaliste ja kõikide huvitatud isikute vahel.
               
            
                  C.4
               
               
                  Kehtestatud on menetlused ohutusega seotud dokumentide ja lepingute jälgitavuse tagamiseks.
               
            
                  C.5
               
               
                  Kehtestatud on menetlused selle tagamiseks, et töövõtjad või tarnijad täidaksid ohutusega seotud ülesandeid, sealhulgas seoses ohutusalase teabe vahetamisega, vastavalt lepingus sätestatud asjakohastele nõuetele.
               
            D.   MUUDE RAUDTEESÜSTEEMIVÄLISTE ISIKUTE TEGEVUSEST TULENEVAD RISKID (4)
      
      
                  D.1
               
               
                  Kehtestatud on menetlused raudteesüsteemivälistest isikutest tulenevate võimalike riskide kindlakstegemiseks, kui see on asjakohane ja otstarbekas.
               
            
                  D.2
               
               
                  Kehtestatud on menetlused kontrollimeetmete kehtestamiseks, et vähendada punkti D.1 alusel kindlaks tehtud riske, kui need on seotud taotleja kohustustega.
               
            
                  D.3
               
               
                  Kehtestatud on menetlused punktis D.2 kindlaks määratud meetmete tõhususe jälgimiseks ja vajaduse korral muudatuste rakendamiseks.
               
            E.   OHUTUSJUHTIMISSÜSTEEMI DOKUMENTEERIMINE
      
                  E.1
               
               
                  Koostatud on tegevuse kirjeldus, milles selgitatakse tegevuse liiki, ulatust ja sellega seotud riske.
               
            
                  E.2
               
               
                  Koostatud on ohutusjuhtimissüsteemi struktuuri kirjeldus, mis hõlmab ülesannete ja kohustuste jagunemist.
               
            
                  E.3
               
               
                  Koostatud on direktiivi 2004/49/EÜ artiklis 9 ja III lisas nõutud ohutusjuhtimissüsteemide menetluste kirjeldus vastavalt pakutavate teenuste liigile ja ulatusele.
               
            
                  E.4
               
               
                  Loetletud on tegevuse/teenuse tüübi jaoks asjakohased ohutuse seisukohast olulised protsessid ja ülesanded ning neid on lühidalt kirjeldatud.
               
            F.   VASTUTUSE JAGUNEMINE (5)
      
      
                  F.1
               
               
                  Koostatud on kirjeldus selle kohta, kuidas on tagatud ohutusjuhtimissüsteemi ülesannete kooskõlastamine kogu organisatsioonis, tuginedes tõendatud teadmistele ja peamisele vastutajale juhtimistasandil.
               
            
                  F.2
               
               
                  Kehtestatud on menetlused selle tagamiseks, et organisatsioonisiseselt vastutama määratud töötajatel on oma ülesannete täitmiseks vastavad volitused, pädevus ja asjakohased vahendid.
               
            
                  F.3
               
               
                  Selgelt on kindlaks määratud ohutusega seotud vastutusalad ning vastutuse jagunemine nendega seotud konkreetsete ülesannete vahel koos kokkupuutealadega.
               
            
                  F.4
               
               
                  Kehtestatud on menetlus selle tagamiseks, et ohutusega seotud ülesanded on selgelt kindlaks määratud ja delegeeritud asjakohaselt pädevatele töötajatele.
               
            G.   JUHTIMISKONTROLLI TAGAMINE ERI TASANDITEL (6)
      
      
                  G.1
               
               
                  Koostatud on kirjeldus selle kohta, kuidas on organisatsioonis jaotatud vastutus iga ohutusalase protsessi puhul.
               
            
                  G.2
               
               
                  Kehtestatud on menetlus ülesannete täitmise korrapäraseks jälgimiseks, tuginedes juhtimisahelale, mis peab sekkuma juhul, kui ülesandeid ei täideta nõuetekohaselt.
               
            
                  G.3
               
               
                  Kehtestatud on menetlused muust juhtimistegevusest ohutusjuhtimissüsteemile tuleneva mõju kindlakstegemiseks ja haldamiseks.
               
            
                  G.4
               
               
                  Kehtestatud on meetmed ohutuse juhtimises osalevate isikute vastutusele võtmiseks oma tegevuse eest.
               
            
                  G.5
               
               
                  Kehtestatud on menetlused vahendite eraldamiseks, et täita ohutusjuhtimissüsteemis sätestatud ülesandeid.
               
            H.   TÖÖTAJATE JA NENDE ESINDAJATE KAASAMINE KÕIKIDEL TASANDITEL (7)
      
      
                  H.1
               
               
                  Kehtestatud on menetlused selle tagamiseks, et töötajad ja töötajate esindajad oleksid piisavalt esindatud ning et nendega konsulteeritaks selliste käitamistoimingute ohutusega seotud aspektide kindlaksmääramisel, väljapakkumisel, läbivaatamisel ja väljatöötamisel, milles töötajad võivad osaleda.
               
            
                  H.2
               
               
                  Töötajate osalus ja nendega konsulteerimise korraldused on dokumenteeritud.
               
            I.   PIDEVA TÄIUSTAMISE TAGAMINE (8)
      
      Kehtestatud on menetlused ohutusjuhtimissüsteemi pideva täiustamise tagamiseks, kui see on praktiliselt teostatav, ning need menetlused hõlmavad järgmist:
      
                  a)
               
               
                  menetlused ohutusjuhtimissüsteemi korrapäraseks läbivaatamiseks vastavalt vajadusele,
               
            
                  b)
               
               
                  menetlused asjakohaste ohutusandmete jälgimise ja analüüsi korraldamise kirjeldamiseks,
               
            
                  c)
               
               
                  menetlused kindlaks tehtud puuduste parandamise kirjeldamiseks,
               
            
                  d)
               
               
                  menetlused arengul ja saadud kogemustel põhinevate uute ohutusjuhtimiseeskirjade rakendamise kirjeldamiseks,
               
            
                  e)
               
               
                  menetlused selle kirjeldamiseks, kuidas kasutatakse siseauditi tulemusi ohutusjuhtimissüsteemi täiustamiseks.
               
            J.   OHUTUSPOLIITIKA, MILLE ON HEAKS KIITNUD ORGANISATSIOONI TEGEVJUHT JA MILLEST ON TEAVITATUD KÕIKI TÖÖTAJAID (9)
      
      Olemas on dokument, milles kirjeldatakse organisatsiooni ohutuspoliitikat, ning:
      
                  a)
               
               
                  sellest on teavitatud kõiki töötajaid ning see on neile kättesaadav, nt organisatsiooni sisevõrgu kaudu;
               
            
                  b)
               
               
                  see vastab teenuse liigile ja ulatusele;
               
            
                  c)
               
               
                  selle on heaks kiitnud organisatsiooni tegevjuht.
               
            K.   ORGANISATSIOONI KVALITATIIVSED JA KVANTITATIIVSED EESMÄRGID OHUTUSE PÜSIVAKS TAGAMISEKS JA TÄIUSTAMISEKS NING KAVAD JA MENETLUSED NENDE EESMÄRKIDE SAAVUTAMISEKS (10)
      
      
                  K.1
               
               
                  Kehtestatud on menetlused asjakohaste ohutuseesmärkide kindlaksmääramiseks kooskõlas õigusliku raamistikuga ning on olemas dokument, milles need eesmärgid on sätestatud.
               
            
                  K.2
               
               
                  Kehtestatud on menetlused asjakohaste ohutuseesmärkide kindlaksmääramiseks vastavalt käsitletava raudteetegevuse liigile ja ulatusele ning seotud riskidele.
               
            
                  K.3
               
               
                  Kehtestatud on menetlused üldise ohutustaseme korrapäraseks hindamiseks seoses organisatsiooni ja liikmesriigi tasandil kehtestatud ohutuseesmärkidega.
               
            
                  K.4
               
               
                  Kehtestatud on menetlused tegevuskorra korrapäraseks jälgimiseks ja läbivaatamiseks,
                  
                              a)
                           
                           
                              kogudes asjakohaseid ohutusandmeid, et selgitada välja ohutustaseme suundumused ning hinnata eesmärkidele vastavust;
                           
                        
                              b)
                           
                           
                              tõlgendades asjakohaseid andmeid ja rakendades vajalikke muudatusi.
                           
                        
            
                  K.5
               
               
                  Raudteeinfrastruktuuri-ettevõtja on kehtestanud menetlused eesmärkide saavutamise kavade ja menetluste väljatöötamiseks.
               
            L.   MENETLUSED OLEMASOLEVATE, UUTE JA MUUDETUD TEHNILISTE JA TOIMIMISSTANDARDITE VÕI MUUDE KORRALDUSLIKE TINGIMUSTE TÄITMISEKS (11)
      
      
                  L.1.
               
               
                  Tegevuse liigi ja ulatuse seisukohast oluliste ohutusnõuetega seoses on kehtestatud järgmised menetlused:
                  
                              a)
                           
                           
                              selliste nõuete kindlakstegemine ja asjakohaste menetluste ajakohastamine, et kajastada nendes tehtud muudatusi (muudatuste juhtimine);
                           
                        
                              b)
                           
                           
                              nõuete rakendamine;
                           
                        
                              c)
                           
                           
                              nõuete järgimise jälgimine;
                           
                        
                              d)
                           
                           
                              nõuete rikkumise kindlakstegemise korral meetmete võtmine.
                           
                        
            
                  L.2
               
               
                  Kehtestatud on menetlused selle tagamiseks, et ettenähtud eesmärgil kasutatakse õigeid töötajaid, menetlusi, eridokumente, seadmeid ja veeremit.
               
            
                  L.3
               
               
                  Ohutusjuhtimissüsteemis on kehtestatud meetmed selle tagamiseks, et hooldust tehakse asjakohaste nõuete kohaselt.
               
            M.   RISKIHINDAMISE JA RISKIKONTROLLIMEETMETE RAKENDAMISE MENETLUSED JA MEETODID, KUI TEGEVUSTINGIMUSTE MUUTUMISEST VÕI UUTEST MATERJALIDEST TULENEVAD UUED RISKID INFRASTRUKTUURILE VÕI TEGEVUSELE (12)
      
      
                  M.1
               
               
                  Kehtestatud on menetlused seadmete, menetluste, korralduste, töötajate koosseisu või kokkupuutealade muutumise haldamiseks.
               
            
                  M.2
               
               
                  Kehtestatud on riskihindamise menetlused, et hallata muudatusi ja vajaduse korral kohaldada komisjoni määrust EÜ nr 352/2009 (13) artikli 6 lõike 3 punkti a kohast riskihindamise ühist ohutusmeetodit.
               
            
                  M.3
               
               
                  Kehtestatud on menetlused, et arvestada riskihindamise tulemusi muudes organisatsioonisisestes menetlustes ja teavitada nendest asjakohaseid töötajaid.
               
            N.   PERSONALI KOOLITUSPROGRAMMIDE JA -SÜSTEEMIDE PAKKUMINE, ET TAGADA PERSONALI PÜSIV PÄDEVUS JA ÜLESANNETE NÕUETEKOHANE TÄITMINE (14)
      
      
                  N.1
               
               
                  Kehtestatud on pädevuse juhtimise süsteem, mis hõlmab vähemalt järgmist:
                  
                              a)
                           
                           
                              ohutusega seotud ülesannete täitmiseks vajalike teadmiste ja oskuste kindlakstegemine;
                           
                        
                              b)
                           
                           
                              töötajate valimise põhimõtted (nõutud üldine haridustase, vaimsed võimed ja füüsiline vorm);
                           
                        
                              c)
                           
                           
                              põhikoolitus ning omandatud pädevuse ja oskuste sertifitseerimine;
                           
                        
                              d)
                           
                           
                              pidev koolitus ning olemasolevate teadmiste ja oskuste korrapärane ajakohastamine;
                           
                        
                              e)
                           
                           
                              pädevuse korrapärane kontrollimine, kui see on asjakohane;
                           
                        
                              f)
                           
                           
                              õnnetus-/vahejuhtumite esinemise korral või pikaajalise töölt eemalviibimise korral võetavad erimeetmed, kui need on vajalikud/asjakohased;
                           
                        
                              g)
                           
                           
                              ohutusjuhtimissüsteemi alane erikoolitus töötajatele, kes osalevad otseselt ohutusjuhtimissüsteemi toimimise tagamises.
                           
                        
            
                  N.2
               
               
                  Pädevuse juhtimise süsteemi raames on kehtestatud menetlused, mis tagavad järgmise:
                  
                              a)
                           
                           
                              ohutusega seotud ülesandeid täitvate ametiisikute kindlakstegemine;
                           
                        
                              b)
                           
                           
                              selliste ametikohtade kindlakstegemine, mis hõlmavad kohustust teha ohutusjuhtimissüsteemi raames operatiivseid otsuseid;
                           
                        
                              c)
                           
                           
                              töötajate ülesannetele vastavate vajalike teadmiste, oskuste ja võimete (füüsiliste ja psühholoogiliste) olemasolu ja nende korrapärane värskendamine;
                           
                        
                              d)
                           
                           
                              töötajatele nende ülesannetele vastava pädevuse määramine;
                           
                        
                              e)
                           
                           
                              ülesannete täitmise jälgimine ja vajaduse korral parandusmeetmete rakendamine.
                           
                        
            O.   ORGANISATSIOONI JA VAJADUSEL SAMA INFRASTRUKTUURI KÄITAVATE ORGANISATSIOONIDE VASTASTIKKU PIISAVA TEABEGA VARUSTAMISE KORD (15)
      
      
                  O.1
               
               
                  Kehtestatud on menetlused, millega tagatakse järgmine:
                  
                              a)
                           
                           
                              töötajad tunnevad ja mõistavad ohutusjuhtimissüsteemi ning teave on hõlpsasti kättesaadav ning
                           
                        
                              b)
                           
                           
                              asjakohastele ohutustöötajatele esitatakse vajalik ohutusjuhtimissüsteemi dokumentatsioon.
                           
                        
            
                  O.2
               
               
                  Kehtestatud on menetlused, millega tagatakse järgmine:
                  
                              a)
                           
                           
                              peamine operatiivteave on asja- ja ajakohane;
                           
                        
                              b)
                           
                           
                              töötajaid teavitatakse dokumentatsioonist enne, kui nõutakse selle kohaldamist;
                           
                        
                              c)
                           
                           
                              kõnealune teave on töötajatele kättesaadav ja vajaduse korral antakse neile ametlikult koopiad.
                           
                        
            
                  O.3
               
               
                  Kehtestatud on menetlused teabe vahetamiseks raudteeinfrastruktuuri-ettevõtjate ja raudteeveo-ettevõtjate vahel.
               
            P.   OHUTUSTEABE DOKUMENTEERIMISE MENETLUSED JA VORMID NING ELUTÄHTSA OHUTUSTEABE KONFIGURATSIOONI KONTROLLIMISE MENETLUSE MÄÄRAMINE (16)
      
      
                  P.1
               
               
                  Kehtestatud on menetlused selle tagamiseks, et kogu asjakohane ohutusteave on täpne, terviklik, järjepidev, hõlpsasti mõistetav, asjakohaselt ajakohastatud ja nõuetekohaselt dokumenteeritud.
               
            
                  P.2
               
               
                  Kehtestatud on menetlused:
                  
                              a)
                           
                           
                              kogu asjakohases ohutusalases dokumentatsioonis tehtud muudatuste vormistamiseks, koostamiseks, edastamiseks ja nende kontrolli haldamiseks;
                           
                        
                              b)
                           
                           
                              kogu asjakohase dokumentatsiooni/teabe vastuvõtmiseks, kogumiseks ja säilitamiseks paberkandjal või muudes registreerimissüsteemides.
                           
                        
            
                  P.3
               
               
                  Kehtestatud on menetlus elutähtsa ohutusteabe konfiguratsiooni kontrollimiseks.
               
            Q.   MENETLUSED ÕNNETUS- JA VAHEJUHTUMITEST, OHUOLUKORDADEST JA MUUDEST OHTLIKEST JUHTUMITEST TEATAMISE, UURIMISE JA ANALÜÜSI TAGAMISEKS NING VAJALIKE ENNETUSMEETMETE RAKENDAMISEKS (17)
      
      
                  Q.1
               
               
                  Kehtestatud on menetlused selle tagamiseks, et õnnetus- ja vahejuhtumistest, ohuolukordadest ja muudest ohtlikest juhtumitest:
                  
                              a)
                           
                           
                              teatatakse, need registreeritakse, neid uuritakse ja analüüsitakse;
                           
                        
                              b)
                           
                           
                              teatatakse vastavalt asjakohastele õigusaktidele riiklikele organitele.
                           
                        
            
                  Q.2
               
               
                  Kehtestatud on menetlused, millega tagatakse järgmine:
                  
                              a)
                           
                           
                              riikliku ohutusasutuse, riikliku uurimisasutuse ja tööstusharu/organisatsioonisiseste uurimiste alusel tehtud soovitusi hinnatakse ja vajaduse või nõudmise korral rakendatakse;
                           
                        
                              b)
                           
                           
                              teiste raudteeveo-ettevõtjate, raudteeinfrastruktuuri-ettevõtjate, hoolduse eest vastutavate üksuste ja raudteesõidukite valdajate asjakohaseid aruandeid / asjakohast teavet kaalutakse ja võetakse arvesse.
                           
                        
            
                  Q.3
               
               
                  Kehtestatud on menetlused uurimiste ning õnnetus- ja vahejuhtumite, ohuolukordade ja muude ohtlike juhtumite põhjustega seotud asjakohase teabe kasutamiseks õppimisel ja vajaduse korral ennetusmeetmete võtmisel.
               
            R.   HÄDAOLUKORRA TEGEVUS-, HÄIRE- JA TEAVITUSKAVAD, MIS ON KOOSKÕLASTATUD ASJAKOHASTE AVALIKE RIIGIASUTUSTEGA (18)
      
      
                  R.1
               
               
                  Koostatud on dokument, milles on kindlaks tehtud igat liiki hädaolukorrad, sealhulgas halvenenud töötingimused, ning kehtestatud on menetlused uute hädaolukordade kindlakstegemiseks.
               
            
                  R.2
               
               
                  Kehtestatud on menetlused selle tagamiseks, et iga kindlakstehtud hädaolukorra liigi korral:
                  
                              a)
                           
                           
                              on võimalik kiiresti võtta ühendust päästeteenistusega;
                           
                        
                              b)
                           
                           
                              esitatakse päästeteenistusele kogu asjakohane teave nii eelnevalt, et nad saaksid valmistada ette päästestsenaariumi, kui ka hädaolukorra esinemise ajal.
                           
                        
            
                  R.3
               
               
                  Kõikide osaliste rollid ja kohustused on kindlaks määratud ja asjakohases dokumendis sätestatud.
               
            
                  R.4
               
               
                  Kehtestatud on tegevus-, häire- ja teavituskavad ning need sisaldavad järgmist:
                  
                              a)
                           
                           
                              kõikide hädaolukorra ohjamisega seotud kohustusi täitvate töötajate teavitamise menetlused;
                           
                        
                              b)
                           
                           
                              korraldused kõikide osaliste teavitamiseks kavadest, sealhulgas hädaolukorra eeskirjad reisijatele;
                           
                        
                              c)
                           
                           
                              korraldused seoses sellega, kuidas pädevate töötajatega kohe ühendust võtta, et nad saaksid teha mis tahes vajalikke otsuseid.
                           
                        
            
                  R.5
               
               
                  Koostatud on dokument, milles kirjeldatakse, kuidas ressursid ja vahendid on jaotatud ning kuidas on kindlaks tehtud koolitusvajadused.
               
            
                  R.6
               
               
                  Kehtestatud on menetlused tavapäraste tegevustingimuste võimalikult kiireks taastamiseks.
               
            
                  R.7
               
               
                  Kehtestatud on menetlused hädaolukorrakavade katsetamiseks koostöös teiste osalistega, et koolitada töötajaid, katsetada menetlusi, teha kindlaks nõrgad kohad ja kontrollida, kuidas võimalike hädaolukordadega toime tullakse.
               
            
                  R.8
               
               
                  Kehtestatud on menetlused, et kooskõlastada hädaolukorrakavu raudteeveo-ettevõtjatega, kes tegutsevad organisatsiooni infrastruktuuri ja mis tahes muus infrastruktuuris, millega organisatsioonil on kokkupuuteala.
               
            
                  R.9
               
               
                  Kehtestatud on menetlused tegevuse ja raudteeliikluse koheseks peatamiseks vajaduse korral ning kõikide huvitatud isikute teavitamiseks võetud meetmetest.
               
            S.   OHUTUSJUHTIMISSÜSTEEMI KORDUVATE SISEAUDITITE SÄTTED (19)
      
      
                  S.1
               
               
                  Kehtestatud on sõltumatu ja erapooletu siseauditisüsteem, mis toimib läbipaistvalt.
               
            
                  S.2
               
               
                  Kehtestatud on kavandatavate siseauditite ajakava, mille saab eelnevate siseauditite tulemuste ja tegevuse jälgimise alusel üle vaadata.
               
            
                  S.3
               
               
                  Kehtestatud on menetlused nõuetekohaselt pädevate audiitorite kindlakstegemiseks ja valimiseks.
               
            
                  S.4
               
               
                  Kehtestatud on järgmised menetlused:
                  
                              a)
                           
                           
                              auditite tulemuste analüüsimine ja hindamine;
                           
                        
                              b)
                           
                           
                              järelmeetmete soovitamine;
                           
                        
                              c)
                           
                           
                              meetmete tõhususe järelevalve;
                           
                        
                              d)
                           
                           
                              auditite ja nende tulemuste dokumenteerimine ja elluviimine.
                           
                        
            
                  S.5
               
               
                  Kehtestatud on menetlused selle tagamiseks, et juhtimisahela kõrgeimad tasandid oleksid teadlikud auditite tulemustest ja võtaksid endale üldise vastutuse ohutusjuhtimissüsteemi muudatuste rakendamise eest.
               
            
                  S.6
               
               
                  Koostatud on dokument, milles näidatakse, kuidas on auditite kavandamisel arvesse võetud korrapärase jälgimise korraldusi sisemenetlustele ja -standarditele vastavuse tagamiseks.
               
            T.   RAUDTEEINFRASTRUKTRUURI OHUTU PROJEKTEERIMINE (20)
      
      
                  T.1
               
               
                  Kehtestatud on menetlused raudteeinfrastruktuuri ohutu konstruktsiooni tagamiseks selle kogu kasutusaja jooksul, hõlmates nii konstruktsiooni kui ka paigaldust.
               
            
                  T.2
               
               
                  Kehtestatud on menetlused, millega võetakse arvesse raudteeinfrastruktuuri tehnilisi muutusi ja hallatakse neid.
               
            
                  T.3
               
               
                  Kehtestatud on menetlused selle tõendamiseks, et asjakohased raudteeinfrastruktuuri konstruktsiooni eeskirjad ja siseriiklikud ohutusmeetodid on kindlaks määratud ning et taotleja on võimeline neid järgima.
               
            U.   RAUDTEEINFRASTRUKTUURI OHUTU KÄITAMINE (21)
      
      
                  U.1
               
               
                  Kehtestatud on menetlused selle tagamiseks, et raudteeinfrastruktuuri majandatakse ja käitatakse ohutult ning et võetakse arvesse võrgustikus teenuseid osutavate ettevõtjate arvu, liiki ja tegevusulatust, sealhulgas kogu vajalikku vastasmõju sõltuvalt tegevuse komplekssusest.
               
            
                  U.2
               
               
                  Kehtestatud on menetlused, millega tõendatakse, kuidas ohutust juhitakse raudteeinfrastruktuuri füüsilistel ja/või käitamispiiridel.
               
            
                  U.3
               
               
                  Kehtestatud on menetlused, millega tõendatakse, kuidas korraldatakse tõhusat koostööd ja kooskõlastustegevust nii tavapärastes kui ka hädaolukordades.
               
            
                  U.4
               
               
                  Kehtestatud on menetlused selle tõendamiseks, et raudteeinfrastruktuuri/sõidukite kokkupuutealade ohutu käitamise eeskirjad on kindlaks määratud ning et taotleja on võimeline neid järgima.
               
            V.   HOOLDUS JA MATERJALIDEGA VARUSTAMINE (22)
      
      
                  V.1
               
               
                  Kehtestatud on menetlused raudteeinfrastruktuuri ohutu hooldamise tagamiseks, sealhulgas selged juhtimiskontrolli ning dokumenteeritud auditeerimise ja inspekteerimise menetlused.
               
            
                  V.2
               
               
                  Kehtestatud on menetlused, millega tagatakse raudteeinfrastruktuuri hoolduse vastavus võrgustiku konkreetsetele vajadustele.
               
            
                  V.3
               
               
                  Kehtestatud on menetlused selle tõendamiseks, et hoolduse ja materjalidega varustamise eeskirjad on kindlaks määratud ning et taotleja on võimeline neid järgima.
               
            W.   LIIKLUSKORRALDUS- JA SIGNAALIMISSÜSTEEMI HOOLDAMINE JA KÄITAMINE (23)
      
      
                  W.1
               
               
                  Kehtestatud on menetlused selle tagamiseks, et liikluskontrolli- ja signaalimissüsteemi käitatakse ja hooldatakse nii, et oleks tagatud raudtee ohutu toimimine.
               
            
                  W.2
               
               
                  Kehtestatud on menetlused kehtivate, uute ja muudetud tehniliste ja käitamisstandardite järgimiseks.
               
            
                  W.3
               
               
                  Kehtestatud on menetlused, millega määratakse kindlaks, kuidas ohutust juhitakse liikluskorraldus- ja signaalimissüsteemi füüsilistel ja/või käitamispiiridel, sealhulgas see, kuidas koostööd vajaduse korral hallatakse.
               
            
                  W.4
               
               
                  Kehtestatud on menetlused selle tõendamiseks, et liikluskorraldus- ja signaalimissüsteemi ohutu käitamise eeskirjad on kindlaks määratud ning et taotleja on võimeline neid järgima.
               
            
         (1)  Direktiivi 2004/49/EÜ artikli 9 lõige 2.
      
         (2)  Direktiivi 2004/49/EÜ artikli 9 lõige 2.
      
         (3)  Direktiivi 2004/49/EÜ artikli 9 lõige 2.
      
         (4)  Direktiivi 2004/49/EÜ artikli 9 lõige 2.
      
         (5)  Direktiivi 2004/49/EÜ III lisa punkt 1.
      
         (6)  Direktiivi 2004/49/EÜ III lisa punkt 1.
      
         (7)  Direktiivi 2004/49/EÜ III lisa punkt 1.
      
         (8)  Direktiivi 2004/49/EÜ III lisa punkt 1.
      
         (9)  Direktiivi 2004/49/EÜ III lisa punkti 2 alapunkt a.
      
         (10)  Direktiivi 2004/49/EÜ III lisa punkti 2 alapunkt b.
      
         (11)  Direktiivi 2004/49/EÜ III lisa punkti 2 alapunkt c.
      
         (12)  Direktiivi 2004/49/EÜ III lisa punkti 2 alapunkt d.
      
         (13)  Komisjoni määrus (EÜ) nr 352/2009, ELT L 108, 29.4.2009, lk 4.
      
         (14)  Direktiivi 2004/49/EÜ III lisa punkti 2 alapunkt e.
      
         (15)  Direktiivi 2004/49/EÜ III lisa punkti 2 alapunkt f.
      
         (16)  Direktiivi 2004/49/EÜ III lisa punkti 2 alapunkt g.
      
         (17)  Direktiivi 2004/49/EÜ III lisa punkti 2 alapunkt h.
      
         (18)  Direktiivi 2004/49/EÜ III lisa punkti 2 alapunkt i.
      
         (19)  Direktiivi 2004/49/EÜ III lisa punkti 2 alapunkt j.
      
         (20)  Direktiivi 2004/49/EÜ artikli 11 lõike 1 punkt b.
      
         (21)  Direktiivi 2004/49/EÜ artikli 11 lõike 1 punkt b.
      
         (22)  Direktiivi 2004/49/EÜ artikli 11 lõike 1 punkt b.
      
         (23)  Direktiivi 2004/49/EÜ artikli 11 lõike 1 punkt b.
   
   
      III LISA
      
         Loa väljaandmisele järgneva järelevalve põhimõtted
      
      
                  1.
               
               
                  Riiklike ohutusasutuste lähenemisviis seoses järelevalvega direktiivi 2004/49/EÜ artikli 4 lõike 1 ja artikli 16 lõike 2 punkti e järgimise üle tugineb järgmistele põhimõtetele. Neid põhimõtteid kohaldatakse üldise järelevalvetegevuse raamistiku ja sellesse raamistikku kuuluvate üksikjuhtumite suhtes.
               
            
                  2.
               
               
                  Riiklikud ohutusasutused kohaldavad jõustamise ja riski proportsionaalsuse põhimõtet. Meetmed, mida riiklik ohutusasutus võtab selleks, et raudteeinfrastruktuuri-ettevõtja täidaks nõudeid või annaks aru õiguslike kohustuste täitmata jätmise kohta, on proportsionaalsed ohutusega seotud võimalike riskide või nõuete täitmata jätmise võimaliku ohtlikkusega, võttes seejuures arvesse tegelikku või võimalikku kahju.
               
            
                  3.
               
               
                  Riiklikud ohutusasutused kohaldavad ühtse lähenemisviisi põhimõtet selle tagamiseks, et riiklik ohutusasutus kasutab sarnastes tingimustes sarnaste eesmärkide saavutamiseks sarnast lähenemisviisi.
               
            
                  4.
               
               
                  Riikliku ohutusasutuse järelevalvetegevus on suunatud peamiselt sellistele meetmetele, mis võivad riikliku ohutusasutuse arvates tekitada kõige tõsisemaid riske või mille puhul on ohud kõige raskemini kontrollitavad. Selleks on riiklikul ohutusasutusel meetodid ja volitused hinnata raudteeinfrastruktuuri-ettevõtja igapäevast ohutusalast tegevust.
               
            
                  5.
               
               
                  Riiklikud ohutusasutused lepivad kokku ressursside tõhusa kasutamise prioriteetides, kuid selle üle, kuidas seda kõige paremini teha, otsustab iga riiklik ohutusasutus iseseisvalt. Tegevuses keskendutakse neile, kes riski eest vastutavad ja kellel on kõige parem positsioon riski kontrollimiseks.
               
            
                  6.
               
               
                  Riiklik ohutusasutus kohaldab läbipaistvuse põhimõtet, et aidata raudteeinfrastruktuuri-ettevõtjatel mõista, mida neilt oodatakse (sealhulgas mida nad peaksid tegema ja mida mitte) ning mida nemad võivad riiklikult ohutusasutuselt oodata.
               
            
                  7.
               
               
                  Riiklikud ohutusasutused vastutavad oma otsuste eest kooskõlas direktiivi 2004/49/EÜ artikli 17 lõikega 3. Seetõttu kehtestavad riiklikud ohutusasutused poliitika ja põhimõtted, mille alusel neid saab hinnata. Peale selle kehtestavad riiklikud ohutusasutused kaebemenetluse.
               
            
                  8.
               
               
                  Riiklikud ohutusasutused töötavad välja omavahelise koostöö korraldused, et jagada üksteisega teavet ja kooskõlastada ohutuse rikkumiste korral võetavaid meetmeid. Peale selle töötavad riiklikud ohutusasutused välja korraldused koostöö tegemiseks teiste pädevate asutustega, et jagada teavet ja töötada välja ühtsed lähenemisviisid seoses raudteede ohutust mõjutavate küsimustega.